
Τετάρτη, 29 Ιουλίου 2026

ΔΕΛΤΙΟ ΤΥΠΟΥ

Συνέχεια ενημέρωσης σχετικά με τον εντοπισμό και διάσωση 97 αλλοδαπών στη Γαύδο- Συνέχεια ενημέρωσης σχετικά με τον εντοπισμό και διάσωση 36  αλλοδαπών στη Γαύδο –Εντοπισμός 37 αλλοδαπών στους Καλούς Λιμένες - Θάνατος επιβάτη σε Κ/Ζ πλοίο στη Ρόδο – Θάνατος άνδρα στο Ξυλόκαστρο – Θάνατος άνδρα στη Λευκίμμη – Ημιβύθιση σκάφους στη Λέρο

Συνέχεια ενημέρωσης:
Αναφορικά με τον εντοπισμό και τη διάσωση 97 αλλοδαπών, τις πρώτες πρωινές ώρες σήμερα, στη θαλάσσια περιοχή νότια της Γαύδου, συνελήφθησαν δύο αλλοδαποί, ένας 18χρονος και ένας 23χρονος (υπήκοοι Ν. Σουδάν). Οι ανωτέρω, συνελήφθησαν για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», και του άρθρου 306 του Π.Κ. ¨Έκθεση¨, καθώς αναγνωρίστηκαν από τους υπόλοιπους αλλοδαπούς επιβαίνοντες των λέμβων ως οι διακινητές που τους μετέφεραν από το Τομπρούκ της Λιβύης στην Ελλάδα, έναντι χρηματικής αμοιβής. Προανάκριση διενεργείται από το Κεντρικό Λιμεναρχείο Χανίων.

*****

Συνέχεια ενημέρωσης:
Αναφορικά με τον εντοπισμό και τη διάσωση 36 αλλοδαπών, τις βραδινές ώρες χθες, στη θαλάσσια περιοχή της παραλίας Τρυπητής Γαύδου, συνελήφθη ένας 14χρονος αλλοδαπός (υπήκοος Ν. Σουδάν). Ο ανωτέρω, συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», και του άρθρου 306 του Π.Κ. ¨Έκθεση¨, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Προανάκριση διενεργείται από το Κεντρικό Λιμεναρχείο Χανίων.

*****

Τις μεσημβρινές ώρες σήμερα, ενημερώθηκε η Λιμενική Αρχή των Καλών Λιμένων για την αποβίβαση αλλοδαπών από λέμβο, στην περιοχή «ΨΑΡΗ ΦΟΡΑΔΑ» δήμου Βιάννου. Στο σημείο μετέβησαν στελέχη Λ.Σ.-ΕΛ.ΑΚΤ. και του Α.Τ. Βιάννου, όπου εντόπισαν 37 αλλοδαπούς (36 άντρες και 1 γυναίκα). Στη συνέχεια, οι αλλοδαποί οδηγήθηκαν με λεωφορείο, συνοδεία στελεχών Κλιμακίου Ειδικών Αποστολών του Κεντρικού Λιμεναρχείου Ηρακλείου στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

Τις πρωινές ώρες σήμερα, ενημερώθηκε η Λιμενική Αρχή της Ρόδου από τον ναυτικό πράκτορα ενός κρουαζιερόπλοιου σημαίας Ιταλίας, ότι ένας 63χρονος αλλοδαπός επιβάτης (υπήκοος Γαλλίας) απεβίωσε, ενώ το πλοίο βρισκόταν εν πλω από το λιμάνι του Ηρακλείου προς το λιμάνι της Ρόδου. Από το Κεντρικό Λιμεναρχείο Ρόδου που διενεργεί την προανάκριση παραγγέλθηκε η διενέργεια νεκροψίας - νεκροτομής.

*****

Τις μεσημβρινές ώρες σήμερα, ενημερώθηκε η Λιμενική Αρχή του Κιάτου ότι ένας 82χρονος ημεδαπός είχε ανασυρθεί χωρίς τις αισθήσεις του, από τη θαλάσσια περιοχή «ΣΑΡΑΝΤΑΠΗΧΙΩΤΙΚΑ» Ν. Κορινθίας. Ο 82χρονος διακομίστηκε με ασθενοφόρο όχημα του ΕΚΑΒ στο Κέντρο Υγείας Ξυλοκάστρου, όπου διαπιστώθηκε ο θάνατός του, ενώ η σορός πρόκειται να μεταφερθεί στην Ιατροδικαστική Υπηρεσία Πελοποννήσου για τη διενέργεια νεκροψίας - νεκροτομής. Προανάκριση διενεργείται από το Δ’ Λιμενικό Τμήμα Κιάτου του  Λιμεναρχείου Κορίνθου.

*****

[bookmark: _GoBack]Τις πρωινές ώρες σήμερα, ενημερώθηκε η Λιμενική Αρχή της Λευκίμμης, ότι ένας άνδρας, αγνώστων λοιπών στοιχείων, ανασύρθηκε χωρίς τις αισθήσεις του από τη θαλάσσια περιοχή «ΠΕΤΡΙΤΗ» της παραλίας Κεφάλι δήμου νότιας Κέρκυρας. Στον άνδρα, 70 ετών περίπου, παρασχέθηκαν οι πρώτες βοήθειες από πλήρωμα ασθενοφόρου ΕΚΑΒ με διενέργεια ΚΑΡΠΑ και στη συνέχεια μεταφέρθηκε στο Κέντρο Υγείας Λευκίμμης, όπου διαπιστώθηκε ο θάνατος του. Από τη Λιμενική Αρχή Λευκίμμης που διενεργεί την προανάκριση παραγγέλθηκε η διενέργεια νεκροψίας νεκροτομής  από το Γενικό Νοσοκομείο Κέρκυρας.

*****

Τις πρωινές ώρες σήμερα, ενημερώθηκε η Λιμενική Αρχή της Λέρου, για την ημιβύθιση σκάφους αναψυχής (Α/Ψ) σημαίας Ιταλίας στη θαλάσσια περιοχή Μπλεφούτη ν. Λέρου. Το σκάφος βρισκόταν αγκυροβολημένο στην περιοχή χωρίς επιβαίνοντες. Από το περιστατικό δεν παρατηρήθηκε θαλάσσια ρύπανση, ενώ με μέριμνα του ιδιοκτήτη του πραγματοποιήθηκε ανέλκυση του σκάφους στη ξηρά.  Από το Λιμεναρχείο Λέρου απαγορεύτηκε ο απόπλους του σκάφους μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί.

